એ આતંકી દેશ દ્વારા લાઇન ઑફ કંટ્રોલ પર ૨૦૧૭માં યુદ્ધવિરામ ભંગની ૮૬૦થી વધુ ઘટનાઓ બની. આંતરરાષ્ટ્રીય સરહદ પરની ઘટનાઓ જુદી. વર્ષ ૨૦૧૮ની શરૂઆતથી અત્યાર સુધી ૧૯૨ યુદ્ધવિરામ ભંગની ઘટનાઓમાં ૧૨ જેટલા વીર જવાનો, ૨૦થી વધુ નિર્દોષ નાગરિકો શહીદ થયા, મૃત્યુ પામ્યા છે. ગયા વર્ષે ભારત-પાક. સરહદે ૬૨ યુવાનો માત્ર જમ્મુ-કાશ્મીરમાં શહીદ, ઘૂસણખોરી અટકાવવાના પ્રયાસમાં ૧૭ જવાનો, શસ્ત્રવિરામની ઘટનામાં ૧૫ અને ત્રાસવાદ વિરોધી ઓપરેશનમાં ૩૦ જવાનોએ જીવ ગુમાવવો પડ્યો.